బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Aam Aadmi Beema Yojana:నిరుపేద‌ల ప్ర‌యోజ‌నం కోసం ఆమ్ ఆద్మీ బీమా యోజ‌న‌
భార‌త ప్ర‌భుత్వం తీసుకొచ్చిన ఆమ్ ఆద్మీ బీమా యోజ‌న‌(ఏఏబీవై) , జ‌న శ్రీ బీమా యోజ‌న లాంటి సామాజిక భ‌ద్ర‌తా ప‌థ‌కాల‌ను విలీనం చేశారు. విలీన‌మైన ప‌థ‌కానికి "ఆమ్ ఆద్మీ బీమా యోజ‌న" అని పేరు పెట్టారు.
Samayam Telugu | Updated:
May 23, 2018, 03:05PM IST
ఆమ్ ఆద్మీ బీమా యోజ‌న
ఆమ్ ఆద్మీ బీమా యోజ‌న
దేశం ఎంత అభివృద్ది చెందుతున్నా నిరుపేద‌లు లేకుండా త‌యారుకావ‌డం లేదు. అలాంటి వారికి ఆస‌రాగా ఉండేందుకు కేంద్రం ఎన్నో బీమా ప‌థ‌కాల‌ను తీసుకొచ్చింది. ఇదే క్ర‌మంలో ఆర్థిక మంత్రిత్వ శాఖ నుంచి ఎన్నో బీమా ప‌థ‌కాలు వ‌చ్చాయి. భార‌త ప్ర‌భుత్వం తీసుకొచ్చిన ఆమ్ ఆద్మీ బీమా యోజ‌న‌(ఏఏబీవై) , జ‌న శ్రీ బీమా యోజ‌న లాంటి సామాజిక భ‌ద్ర‌తా ప‌థ‌కాల‌ను విలీనం చేశారు. విలీన‌మైన ప‌థ‌కానికి "ఆమ్ ఆద్మీ బీమా యోజ‌న" అని పేరు పెట్టారు.
రాష్ట్ర ప్ర‌భుత్వం, కేంద్ర పాలిత ప్రాంతం ఈ ప‌థ‌కానికి నోడ‌ల్ ఏజెన్సీగా వ్య‌వ‌హ‌రించ‌డ‌మే కాకుండా, ఈ ప‌థ‌కంలో బీమా పొందే వారి త‌ర‌పున వ‌కాల్తా పుచ్చుకున్న‌ట్లు వ్య‌వ‌హ‌రిస్తుంది. ఆమ్ ఆద్మీ బీమా యోజ‌న ద్వారా ఎటువంటి ఆర్థిక ఆస‌రా లేని, గ్రామీణ ప్రాంతాల్లోని అసంఘ‌టిత రంగంలో వారు ప్ర‌యోజ‌నం పొంద‌వ‌చ్చు. ఈ ప‌థ‌కాన్ని ఎల్ఐసీ నిర్వ‌హిస్తోంది. నిరుపేద‌ల‌కు ప్ర‌భుత్వం అందించే ఈ బీమా ప్ర‌యోజ‌నం గురించి మ‌రిన్ని వివ‌రాలు మీ కోసం..
అర్హ‌త‌
బీమా చేయించుకునే వ్య‌క్తి 18 నుంచి 59 సంవ‌త్స‌రాల లోపు వ‌య‌సు క‌లిగి ఉండాలి. ఆ వ్య‌క్తి భూమి లేని గ్రామీణ కుటుంబ పెద్ద, లేదా ఆ కుటుంబంలో సంపాదించే వ్య‌క్తి అయి ఉండాలి.
అవ‌స‌ర‌మైన ప‌త్రాలు(వ‌య‌సుకు సంబంధించిన రుజువులు)
రేష‌న్ కార్డు
పుట్టిన తేదీకి సంబంధించి రిజిస్టర్‌లోనిది
పాఠ‌శాల స‌ర్టిఫికేట్లో పుట్టిన తేదీ రుజువు
వోట‌ర్ జాబితాలో పేరు
ప్ర‌భుత్వం లేదా పేరున్న సంస్థ‌లు జారీ చేసే రుజువు
ఆధార్ కార్డు
ప్ర‌యోజ‌నాలు
కాల‌వ్య‌వ‌ధి ముగియ‌క‌ముందే హ‌ఠాత్తుగా మ‌ర‌ణిస్తే, బీమా చేయ‌బ‌డిన మొత్తం రూ.30 వేల‌ను నామినీకి అందజేస్తారు. భూమి లేన నిరుపేద‌లు, దారిద్ర్య రేఖ‌కు దిగువ‌న ఉన్న వారు ఎవ‌రైనా ఈ ప‌థ‌కానికి అర్హులు. అతి త‌క్కువ ప్రీమియంతో గౌర‌వ‌ప్ర‌ద‌మైన సొమ్మును అందుకుంటారు.
ప్ర‌యోజ‌నాలు
ప్ర‌మాద ప్ర‌యోజ‌నాలు:
బీమా చేయించుకున్న వ్య‌క్తి ప్ర‌మాదం కార‌ణంగా మ‌ర‌ణించినా, ప్ర‌మాదంలో పూర్తి లేదా పాక్షిక అంగ‌వైక‌ల్యం పొందినా ఈ కింద విధంగా ప్ర‌యోజ‌నాలు అందిస్తారు.
ప్ర‌మాదం కార‌ణంగా మ‌ర‌ణిస్తే రూ.75,000
ప్ర‌మాదం వ‌ల్ల పూర్తి, శాశ్వ‌త అంగ‌వైక‌ల్యం క‌లిగితే రూ. 76,000
ప్ర‌మాదంలో రెండు క‌ళ్లూ, రెండు అవ‌య‌వాలూ, లేదా ఒక క‌న్ను, ఒక కాలు, ఒక చేయి వీటిలో ఒక‌టి కోల్పోతే రూ. 75,000
ఒక క‌న్ను లేదా ఒక కాలు, ఒక చెయ్యి వీటిలో ఏదో ఒక‌టి పోగొట్టుకున్న సంద‌ర్భంలో రూ.37,500
ఆమ్ ఆద్మీ బీమా యోజ‌న
ఉప‌కార వేత‌నాలు
ఈ బీమా ప‌థ‌కం కింద దీనిలోని స‌భ్యుల పిల్ల‌ల‌కు ఉప‌కార‌వేత‌నం రూపంలో ఒక అద‌న‌పు ఉచిత ప్ర‌యోజ‌నం వ‌స్తుంది.
ఇద్ద‌రికి మించ‌కుండా 9 నుంచి 12 త‌ర‌గ‌తులు చ‌దువుతున్న పిల్ల‌ల‌కు నెల‌కు రూ. 100 చొప్పున ఉప‌కార వేత‌నం అందుతుంది.
ఈ మొత్తాన్ని ఆరు నెల‌ల‌కోసారి ప్ర‌తి సంవ‌త్స‌రం జ‌న‌వ‌రి 1న‌, జులై 1న చెల్లిస్తారు.
ఆమ్ ఆద్మీ బీమా యోజ‌న స్కాలర్ షిప్
పిల్ల‌ల‌కు ఉప‌కార వేత‌నం అందేందుకు ఏం చేయాలి...
ఉప‌కార వేత‌నానికి అర్హుడైన స‌భ్యుని పిల్ల‌ల ఉప‌కార వేత‌నం కోసం ఆరు నెల‌ల‌కోసారి ఒక విన‌తి ప‌త్రాన్ని నోడ‌ల్ ఏజెన్సీకి స‌మ‌ర్పించాలి. నోడ‌ల్ ఏజెన్సీ విద్యార్థుల‌ను గుర్తిస్తుంది.
నోడ‌ల్ ఏజెన్సీ విద్యార్థి పేరు, పాఠ‌శాల పేరు, త‌ర‌గ‌తి, స‌భ్యుని పేరు, మాస్ట‌ర్ పాల‌సీ సంఖ్య‌, స‌భ్య‌త్వ సంఖ్య మ‌రియు
ప్ర‌త్య‌క్ష చెల్లింపు కోసం నెఫ్ట్ వివ‌రాలు వంటి పూర్తి వివ‌రాల‌తో ల‌బ్ధిదారు విద్యార్థుల జాబితా పీ అండ్ జీఎస్ యూనిట్‌కి స‌మ‌ర్పిస్తుంది.
ప్ర‌తి ఆరు నెల‌ల‌కు, జులై 1 మ‌రియు జ‌న‌వ‌రి 1, ప్ర‌తి సంవ‌త్స‌రం ఎల్ఐసీ నెఫ్ట్ ద్వారా ల‌బ్ధిదారు విద్యార్థుల ఖాతాకు ఉప‌కార వేత‌నాన్ని చెల్లిస్తుంది.
ఎల్ఐసి/ప్రభుత్వ నిర్ణయం మేరకు ఉపకారవేతన చెల్లింపులో ఏదైనా ఇతర విధానం భవిష్యత్తులో వర్తించవచ్చు
నోడ‌ల్ ఏజెన్సీ
"నోడల్ ఏజన్సీ" అంటే కేంద్ర మంత్రివర్గ శాఖ/రాష్ట్ర ప్రభుత్వం/ భారత కేంద్ర పాలిత ప్రాంతాలు/ఇతర సంస్థాగతమైన ఏర్పాట్లు/ఏదైనా నమోదిత NGO నిబంధనల ప్రకారం పథకం అమలు జరిపేందుకు నియమించింది. "ఇళ్లు లేని గ్రామీణుల" విషయంలో, నోడల్ ఏజెన్సీ అంటే రాష్ట్ర ప్రభుత్వం/పథకం అమలు జరిపేందుకు నియమించిన కేంద్ర పాలిత ప్రాంతం అని అర్థం.
ఆమ్   ఆద్మీ బీమా యోజన
పాల‌సీ ప్ర‌యోజ‌నం పొందేందుకు ఇలా చేయాలి?
పథకం కింద మరణం లేదా వైకల్యం సంభవించినప్పుడు లబ్ధిదారులకు LIC P & GS యూనిట్ ద్వారా నేరుగా NEFT ద్వారా చెల్లింపులు చేస్తారు. NEFT సౌకర్యం అందుబాటులో లేకపోతే LIC అధికారుల అనుమతితో అర్హులైన లబ్ధిదారుకు బ్యాంకు ఖాతా చెల్లింపు చెక్ లేదా ఇతర క్లెయిమును పద్ధతుల ద్వారా చెల్లింపు చేయవచ్చు.
పరిధి వ్యవధి సమయంలో మరియు పాలసీ అమలులో ఉన్నప్పుడు సభ్యుడు మరణిస్తే, అతని/ఆమె నియుక్తుడు (నామినీ) నోడల్ ఏజెన్సీ నియమించిన అధికారికి సొమ్ము చెల్లించమని మరణ దృవపత్రంతో పాటు ధరఖాస్తు చేసుకోవాలి.
నోడల్ ఏజెన్సీ నియమించిన అధికారి దావా పత్రాలు ధ్రువీకరించాలి మరియు మరణ దృవపత్రం మరియు మరణించిన సభ్యుడు అర్హమైన వృత్తుల క్రింద బిపిఎల్/బిపిఎల్ కంటే స్వల్పంగా ఎక్కువ కుటుంబానికి చెందిన పెద్ద/సంపాదించే సభ్యుడు అనే దృవపత్రం సమర్పించాలి.
కింది అవసరమైన వివరాలతో పాటు నోడల్ ఏజెన్సీకి వినతి పత్రాన్ని సమర్పించాలి:
అన్ని విధాలుగా పూర్తిచేసిన దావా పత్రం
ధృవీకరించిన కాపీతో పాటు అసలు మరణ దృవీకరణ పత్రం.
ప్రమాద భీమా ప్రయోజనం విషయంలో క్రింది అదనపు అవసరాలు మరణ నమోదు సర్టిఫికెటుతో పాటు సమర్పించాలి:
ఎఫ్ఐఆర్ కాపీ